जेएनएन, खन्ना (लुधियाना)। आम आदमी पार्टी के राज्यसभा सदस्य और पूर्व पंजाब प्रभारी संजय सिंह ने कहा है कि पार्टी 2019 के लोकसभा चुनाव में न्यूनतम साझा कार्यक्रम बनाकर कांग्रेस के साथ मिलकर चुनाव लड़ सकती है। खन्ना में कार्यकर्ताओं को संबोधित करते हुए संजय सिंह ने कहा कि नरेंद्र मोदी और भाजपा को हराने के लिए समूचे विपक्ष को एकजुट होना पड़ेगा। हालांकि, उन्होंने साथ ही यह भी कहा कि पंजाब में कांग्रेस पूरी तरह फेल हो चुकी है।

संजय ने कहा कि अन्ना हजारे ने दिल्ली में आंदोलन के दौरान सभी दलों के आने पर रोक लगाई थी, इसीलिए आप के नेता वहां नहीं गए। अन्ना से कोई मतभेद नहीं है। उन्होंने सीबीएसई पेपर लीक मामले में भी केंद्र सरकार को घेरा और इसे सरकार की नाकामी बताया। संजय ने मालेरकोटला रोड पर काफी देर तक वर्करों से बातचीत भी की। आप के कानूनी सेल के राष्ट्रीय अध्यक्ष हिम्मत सिंह शेरगिल भी दौरान मौजूद थे।

केजरीवाल के खिलाफ कुछ नहीं बोलूंगा

संजय सिंह ने केजरीवाल की ओर से बिक्रम मजीठिया समेत कई नेताओं से माफी मांगने से जुड़े सवाल टालने की कोशिश की। बार-बार पूछने पर उन्होंने कहा, 'मैं केजरीवाल के बारे में कुछ नहीं कह सकता हूं, लेकिन मैं कभी मजीठिया से माफी नहीं मांगूंगा।' उन्होंने मजीठिया पर एक बार फिर आक्रामक होते हुए कहा कि पहले बिट्टू औलख, जगदीश भोला के बयान व अब एसटीएफ की रिपोर्ट यह साबित करती है कि पंजाब में नशा तस्करी मजीठिया के इशारे के बिना संभव नहीं थी।

यह भी पढ़ेंः ड्रग्स पर एसटीएफ की रिपोर्ट की होगी पड़ताल, गृह सचिव व डीजीपी करेंगे मजीठिया मामले

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस

ਪੰਜਾਬੀ ਵਿਚ ਖ਼ਬਰਾਂ ਪੜ੍ਹਨ ਲਈ ਇੱਥੇ ਕਲਿੱਕ ਕਰੋ!